***Նախագիծ***

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲՆՈՒԹՅԱՆ ՀԱՏՈՒԿ ՊԱՀՊԱՆՎՈՂ ՏԱՐԱԾՔՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՕՐԵՆՔԻ ՆԱԽԱԳԾԻ**

**1․ Իրավական ակտի ընդունման անհրաժեշտությունը, ընթացիկ իրավիճակը և խնդիր­ները.**

«Բնության հատուկ պահպանվող տարածքների մասին» օրենքի նախագծի (այսուհետ՝ Նախագիծ) մշակումը պայմանավորված է Շրջակա միջավայրի պահպանության ծառայության մասին օրենքի նախագծով սահմանված փոփոխություններով հարակից օրենքներում իրավակարգավորումները համապատասխանեցնելու անհրաժեշտությամբ։

Շրջակա միջավայրի պահպանության ծառայության մասին օրենքի նախագծով նախատեսվում է անտառների և բնության հատուկ պահպանվող տարածքների պահպանության պատշաճ հսկողությունն ապահովելու նպատակով ստեղծել շրջակա միջավայրի պահպանության ծառայություն։ Նախատեսվում է «Հայանտառ» ՊՈԱԿ-ի և բնության հատուկ պահպանվող տարածքների կառավարումն իրականացնող ՊՈԱԿ-ների պահպանություն իրականացնող աշխատակիցների հաստիքների միասնական կառավարում իրականացնել ընդհանուր ծառայության միջոցով՝ 24/7 ժամ աշխատաժամանակի տևողությամբ, որը կապահովի տարածքների անընդմեջ հսկողությունը և կնպաստի խախտման դեպքերի ժամանակին հայտնաբերումն ու կանխարգելումը ։

Ելնելով վերոգրյալից անհրաժեշտություն է առաջացել Բնության հատուկ պահպանվող տարածքների մասին օրենքում կատարել փոփոխություններ բնության հատուկ պահպանվող տարածքների պահպանությունը և օգտագործման կարգավորումն իրականացնող իրավաբանական անձանց, աշխատողների և լիազոր մարմնի իրավասությունների և գործառույթների վերաբերյալ համապատասխան հոդվածներում։

**2․Կարգավորման հարաբերությունների ներկա վիճակը և առկա խնդիրները**: Բնության հատուկ պահպանվող տարածքների մասին օրենքի ներկա կարգավորումներով բնության հատուկ պահպանվող տարածքների կառավարման, պահպանության և օգտագործման բնագավառում լիազորված պետական մարմիններ են բնության հատուկ պահպանվող տարածքների պահպանությունը և օգտագործման կարգավորումն իրականացնող իրավաբանական անձինք, որոնց լիազորությունների և համազգեստին առաջադրված պահանջների վերաբերելի կարգավորումները սահմանված են Բնության հատուկ պահպանվող տարածքների մասին գործող օրենքով։

Շրջակա միջավայրի պահպանության ծառայության մասին օրենքի նախագծով առաջարկվող իրավակարգավորումների կիրարկումն ապահովելու նպատակով առաջարկվում է նշյալ օրենքի ուժի մեջ մտնելու պահից Բնության հատուկ պահպանվող տարածքների մասին օրենքով սահմանված պահպանության և օգտագործման կարգավորում իրականացնող իրավաբանական անձանց գործառույթները վերապահել շրջակա միջավայրի պահպանության ծառայության աշխատողներին։

**3․ Առկա խնդիրների առաջարկվող լուծումները.** Նախագծով առաջարկվում է համապատասախանեցնել Բնության հատուկ պահպանվող տարածքների մասին օրենքով լիազոր մարմինների իրավասությունների և գործառույթների վերաբերյալ դրույթները Շրջակա միջավայրի պահպանության ծառայության մասին օրենքի նախագծով սահմանված իրավակարգավորումներին։

**4․** **Կարգավորման առարկան.** Նախագծի կարգավորման առարկան բնության հատուկ պահպանվող տարածքներում Շրջակա միջավայրի պահպանության ծառայության մասին օրենքի նախագծով սահմանված լիազոր մարմնի կողմից գործառույթների իրականացման նպատակով անհրաժեշտ իրավական փոփոխությունների իրականացումն է։

**5․** **Նախագծի մշակման գործընթացում ներգրավված ինստիտուտները և անձինք.** Նախագիծը մշակվել է Հայաստանի Հանրապետության Շրջակա միջավայրի նախարարության անտառային կոմիտեի կողմից:

**6․ Պետական բյուջեի եկամուտներում և ծախսերում սպասվելիք փոփոխու­թյուն­ները.** Նախագծի ընդունմամբ բնության հատուկ պահպանվող տարածքներում գործող 6 ՊՈԱԿ-ների պահպանություն իրակացնող աշխատողներին կփոխարինեն շրջակա շրջակա միջավայրի պահպանության ծառայության ( այսուհետ՝ Ծառայություն) աշխատողները։ «Շրջակա միջավայրի պահպանության ծառայության մասին» օրենքի նախագծի ընդունման կապակցությամբ ծառայողներին 16 % տոկոս պարգևատրման ֆոնդ նախատեսելու պարագայում Ծառայությանն անհրաժեշտ կլինի 5 մլրդ 298 մլն դրամ գումար (հաշվարկը կցվում է), իսկ Ծառայողին տեխնիկական վերազինմամբ ապահովելու համար՝ 4 մլրդ 580 մլն դրամ գումար (հաշվարկը կցվում է), որից 2 մլրդ 570 մլն դրամ գումարը Ծառայությունը նախատեսում է ձեռք բերել միջազգային ծրագրերի միջոցով: ՀՀ պետական բյուջեով նախկինում հատկացված 1 մլրդ 403 մլն դրամը («Հայանտառ» ՊՈԱԿ - 506 հաստիք՝ 823 մլն 932 հազ. և ԲՀՊՏ- 345 հաստիք՝ 578 մլն 418 հազ.) Ծառայության ստեղծմամբ ՀՀ պետական բյուջեով չի նախատեսվի: Տեղեկացվում է նաև, որ ԲՀՊՏ-ների տեսուչները բացի ՀՀ պետական բյուջեից նաև ստանում են ֆինանսավորում՝ ձեռնարկատիրական եկամուտներից լրավճար և Կովկասի բնության հիմնադրամի դրամաշնորհից պարգևավճար՝ 244 մլն 620 հազ դրամ:

**7․ Կապը ռազմավարական փաստաթղթերի հետ. Հայաստանի վերափոխման ռազ­մա­վա­րու­թյուն 2050, Կառավարության 2021-2026թթ. ծրագիր, ոլորտային և/կամ այլ ռազ­մա­վարություններ.**

ՀՀ կառավարության 2021 թվականի նոյեմբերի 18-ի Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» թիվ 1902-Լ որոշման N 1 հավելվածով հաստատված ծրագրի «Շրջակա միջավայրի նախարարություն» բաժնի 3-րդ նպատակի 7-րդ` «Անտառային կոմիտեում անտառների պահպանության գործընթացի արդյունավետության բարձրացում» միջոցառման համաձայն նախատեսվում է ստեղծել շուրջօրյա հսկողություն իրականացնող Շրջակա միջավայրի պահպանության ծառայություն։